Traktaatjies in Randfondtein – Afrika Evangeliese Bond - Oos Kaap
Traktaatjies in Randfondtein
Byjanlab	 Aug 4, 2018 Oct 11, 2018
Dit is 'n groot voorreg om uit te mag gaan en met mense die Evangelie te deel. So kon ek traktaatjies uitdeel in Randfontein. Die hopelose verlore toestand van mense maak mens desperaat en mens roep tot God vir genade. Veral die godsdienstigheid van mense.
Ek het 'n lang gesprek met 'n ou moslem man gehad. Ek het hom oor en oor uitgewys op die geregtigheid van God en dat God sonde moet straf. Tog glo hy as hy bid en vra dan vergewe God hom. Ek het hom uitgewys dat hy 'n kortpad hemel toe probeer kry want, God moet al sy ou sondes straf. Ek vra hom of hy al vandag gesondig het. Nee sê hy, hy bid van 4:00 die oggend tot 8:00. Hy het nog nie vandag gesondig nie.
Die Here het 'n JW vrou oor my pad gebring omdat sy gedink het ek 'n JW is. Ek het haar uitgedaag oor die wedergeboorte. Sy het nie eers geweet wat hulle glo oor die wedergeboorte nie. Ek hoop en bid dat my woorde in haar hart ingegaan het. Sy moet weergebore word!
Ek het met 'n jongman gepraat wat in die tronk groot geword het. Hy was baie jare in die tronk oor diefstal, "hijacking", dwelms en wat nie nog meer nie. DIt was wonderlik om hom van Jesus te vertel. Die Here het 'n man in die trein oor my pad gebring wat op die straathoek staan en bedel. Hierdie man "rock&roll" alles. Ek moes 'n paar maal my lag inhou. Tog toe ek praat oor die wedergeboorte het hy baie stil geword en ek kon sien die boodskap slaan sy hart.
Dankie vir u gebede. Ek het waarlik deur die Here se genade baie goeie gesprekke gehad en kon honderde traktaatjies uitdeel. Bid asb saam op vrug op die arbeid. Bid asb ook vir more se Evangelisasie in Kempton Park. Bid ook vir die opening by die skool more aand. Geseende naweek! Vertrou die Here om hierdie naweek met een siel oor Jesus te praat 🙂
Straatwerk in Clairmont
Byjanlab	 Oct 18, 2017 Mar 14, 2018
Ons was in Clairmont Johannesburg gewees vandag. Sjoe dis mense wat in nie die beste omstandighede bly nie. Woonstelblok op woonstelblok vol behoeftige mense. Ons het heelwat baie geseende gesprekke gehad. Ek het 45 minute met 'n vrou gesels oor haar siel. Sy het dit baie moeilik maar te midde van haar omstandighede soek sy…
Read More Straatwerk in ClairmontContinue
Byjanlab	 Sep 30, 2016 Oct 11, 2018
Jesus is my Gids 3de Januarie Lei my vanoggend Here Jesus Jesus is my Gids – Hy lei my na rus En Hy het hulle gelei op 'n regte pad… Hy het hom (Jakob) gevind in 'n woestynland en in 'n woeste wêreld, vol gehuil van die wildernis; Hy het hom omring, op hom ag…
Read More 3de Januarie – Jesus is my gidsContinue
Straatwerk in Krugersdorp
Byjanlab	 Sep 26, 2017 Mar 14, 2018
Wat 'n dag! Ek het besluit om eerder na Krugersdorp toe te gaan. Die treine was in 'n toestand gewees en dit het 3 ure daarnatoe en 3 ure terug geneem. Dit gee mens darrem baie kans vir gebed en gesprekke. Ek het 'n besonderse gesprek met 'n jongman gehad opad na Krugersdorp. Wat n…
Read More Straatwerk in KrugersdorpContinue
Dit was wonderlik gewees om vandag in Brakpan en Springs Evangelisasiewerk te kon doen. Die Here het my gehelp waar ek alleen in Brakpan was maar ek dank die Here vir Oom Willie wat saam met my in Springs uitgereik het. In Brakpan het ek 'n goeie gesprek gehad met drie skoolseuns. Hulle het my…